THCOM ตั้งบ.ร่วมทุนกสท ให้บริการธุรกิจดาวเทียมโคจรต่ำ
THCOM ตั้งบ.ร่วมทุนกสท ให้บริการธุรกิจดาวเทียมโคจรต่ำ-ฟาก ”ตลท.” จับติด Cash Balance
THCOM ตั้งบ.ร่วมทุนกสท ให้บริการธุรกิจดาวเทียมโคจรต่ำ-ฟาก ”ตลท.” จับติด Cash Balance
26 มิ.ย. 2563

บริษัท ไทยคม จำกัด (มหาชน) หรือ THCOM แจ้งว่า วันนี้(25 มิ.ย.63)  บริษัท และ บมจ.กสท โทรคมนาคม (กสท) ร่วมจัดตั้งบริษัท เนชั่น สเปซ แอนด์ เทคโนโลยี จำกัด โดย THCOM ถือหุ้นในสัดส่วน 75% และกสท ถือหุ้น 25% ของทุนจดทะเบียน 10 ล้านบาท เพื่อร่วมกันให้บริการธุรกิจที่เกี่ยวข้องกับดาวเทียม อาทิ ธุรกิจดาวเทียมวงโคจรระยะต่ำ (Low Earth Orbit Satellite) เป็นต้น
ทั้งนี้ เห็นว่าปัจจุบันพฤติกรรมการดำเนินชีวิตของผู้คนมีการเปลี่ยนแปลง การทำธุรกรรมทางออนไลน์ต่าง ๆ มีการเติบโตอย่างก้าวกระโดด ดังนั้น การพัฒนาบริการเทคโนโลยีผ่านระบบดาวเทียมวงโคจรต่ำ จะสามารถรองรับพฤติกรรมการใช้งานของผู้บริโภค รวมทั้งช่วยลดข้อจำกัดและแก้ไขปัญหาในเรื่องพื้นที่การใช้บริการ
อีกทั้งด้วยความรู้และประสบการณ์ในอุตสาหกรรมดาวเทียมของบริษัท ประกอบกับความเชี่ยวชาญในด้านการพัฒนาดิจิทัลโซลูชั่นของ กสท จะเป็นปัจจัยสำคัญที่ช่วยต่อยอดและพัฒนาเทคโนโลยี ซึ่งคาดว่าจะก่อให้เกิดบริการดาวเทียมรูปแบบใหม่ สามารถนำมาประยุกต์ใช้ในอุตสาหกรรมดิจิทัลต่างๆ ได้อย่างแพร่หลาย
ด้านตลาดหลักทรัพย์แห่งประเทศไทย (ตลท.) ประกาศให้ บริษัท ไทยคม จำกัด (มหาชน) หรือ THCOM เข้าข่ายมาตรการกำกับการซื้อขายระดับ 1 : Cash Balance มีผลตั้งแต่29 มิ.ย. 2563 – 7 ส.ค. 2563